પરંતુ આધ્યાત્મિક અભ્યાસ માટે આટલો બધો વખત સામાન્ય દિવસમાં કાઢવા માટે કોની પાસે સમય છે? ઘણા મને કહે છે કે તેમની પાસે બિલકુલ સમય નથી. રોજગાર, પરિવહન, ભોજન, મનોરંજન, કસરત, ઘરની ફરજો અને પરિવાર અને મિત્રો સાથે સમય ગાળતા આખો દિવસ નીકળી જાય. ઉકેલ માટે, હું સાધનાનો સમય ઓછો કરવાનો પરંતુ નિયમીતપણે તેને કરવી તેવી ભલામણ કરું છું. યુવાનો માટે, હું દસ મીનીટની (આધ્યાત્મિક કસરત) જેમાં પૂજા, આત્મનિરીક્ષણ, પ્રતિમા અને અભ્યાસનો સમાવેશ થાય છે. (આ વિષય પર મારું સંપૂણૅ વણૅન જુઓઃ (bit.ly/Ten-Minutes). તમે ધમૅનું આચરણ અને નિયમીત સાધના કરતા હોવ તો તમને એ વાતની ખાત્રી રહે કે તમે આ જીવનમાં મુકિત તરફના પ્રવાસમાં નોંધપાત્ર પ્રગતિ કરી રહયા છો. જેમ જેમ આપણે પ્રગતિ કરીએ તેમ ધીમે ધીમે આપણે નીચલા ચક્રો ભય, ક્રોધ, ઇષૉ, મુંઝવણ અને ધ્વેષના વિસ્તારમાં ઉતર્યા વગર શુધ્ધ ચેતનાની અવસ્થાને ટકાવી રાખવાનું શીખીએ છીએ. મોક્ષ પછી, ચેતના ઉપરના ત્રણ ચક્રો વિશુધ્ધ, આજ્ઞા અને સહસાર જે દિવ્ય પ્રેમ, દૈવી દ્રષ્ટિ અને દિવ્ય પ્રકાશના કેન્દ્રો છે તેમાં સંપૂણપણે રહે છે.